Nariadením vlády SR č. 102/2020 Z. z. o niektorých opatreniach v oblasti sociálnych vecí, rodiny a služieb zamestnanosti v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19(*ďalej len „nariadenie“*), ktoré nadobudlo účinnosť dňa 30.04.2020 sa dočasne počas krízovej situácie a na ďalšie obdobie bezprostredne nasledujúce po jej ukončení upravuje postup úradov práce, sociálnych vecí a rodiny (*ďalej len „úrad“*) pri posúdení nároku na pomoc v hmotnej núdzi, náhradné výživné a **štátne sociálne dávky** a v oblasti peňažných príspevkov na kompenzáciu a posudkových činností. Predmetné nariadenie je zverejnené v zbierke zákonov (<https://www.slov-lex.sk/pravne-predpisy/SK/ZZ/2020/102/20200430>).

Osobitne s poukazom na predmetné nariadenie a v spojitosti so **zákonom č. 571/2009   
Z. z. o** **rodičovskom príspevku** a o zmene a doplnení niektorých zákonov v znení neskorších predpisov (*ďalej len „zákon č. 571/2009 Z. z.“*) sa v zmysle § 2 ods. 1 nariadenia rodičovský príspevok poskytuje aj naďalej, t.j. po zákonnom zániku nároku na tento príspevok, **pokiaľ sú splnené všetky nariadením stanovené podmienky nároku**.

*V zmysle § 2 ods. 1 nariadenia, ak v čase krízovej situácie nárok na rodičovský príspevok zanikol z dôvodu neplnenia podmienky nároku na rodičovský príspevok ustanovenej osobitným predpisom, rodičovský príspevok patrí aj od kalendárneho mesiaca nasledujúceho po kalendárnom mesiaci, v ktorom zanikol nárok na rodičovský príspevok, a to v sume, v akej bol poskytovaný do zániku nároku alebo v sume podľa odseku 3.*

Ak teda zanikol nárok na rodičovský príspevok dovŕšením troch alebo šiestich rokov veku dieťaťa (*dieťa, ktoré má vydaný posudok o dlhodobo nepriaznivom zdravotnom stave, alebo dieťa je zverené do starostlivosti nahrádzajúcej starostlivosť rodičov*), potom sa rodičovský príspevok vypláca aj naďalej v sume, ako patril za mesiac, v ktorom bol naposledy vyplatený.

Ak bol stanovený termín kontroly posúdenia dlhodobo nepriaznivého zdravotného stavu dieťaťa a táto sa z dôvodu krízovej situácie nemôže realizovať, úrad pokračuje vo výplate rodičovského príspevku na základe posledného platného posudku, najdlhšie však do konca mesiaca, v ktorom bude ukončená krízová situácia. Po skončení krízovej situácie sa štandardne posúdi zdravotný stav dieťaťa na účel možného trvania nároku na výplatu rodičovského príspevku aj naďalej.

*V zmysle § 2 ods. 2 nariadenia,* ***rodičovský príspevok*** *podľa odseku 1* ***nepatrí*** *oprávnenej osobe podľa osobitného predpisu, ktorá* ***má príjem zo závislej činnosti*** *alebo* ***príjem z podnikania*** *alebo* ***z inej samostatnej zárobkovej činnosti*** *alebo je* ***poberateľom dávky sociálneho poistenia, dôchodku starobného dôchodkového sporenia, dôchodku doplnkového dôchodkového sporenia*** *alebo* ***dávky sociálneho zabezpečenia****, ak odsek 3 neustanovuje inak.*

*V zmysle § 2 ods. 3 nariadenia, ak sa oprávnenej osobe, ktorá splnila podmienky nároku na rodičovský príspevok podľa odseku 1, vypláca ošetrovné alebo je jej* ***poskytnuté služobné voľno*** *s nárokom na služobný plat z dôvodu osobnej a celodennej starostlivosti o dieťa* ***v sume nižšej, ako je suma rodičovského príspevku****, oprávnená osoba* ***má nárok na rodičovský príspevok*** *v sume určenej ako rozdiel medzi sumou rodičovského príspevku podľa odseku 1 a sumou ošetrovného alebo služobného platu.*

*V zmysle § 2 ods. 4 nariadenia, ak sa oprávnenej osobe, ktorá splnila podmienky nároku na rodičovský príspevok podľa odseku 1,* ***nevypláca ošetrovné*** *alebo* ***služobný plat*** *z dôvodu osobnej a celodennej starostlivosti o dieťa,* ***hoci je v právnom vzťahu, z ktorého nárok na ošetrovné alebo služobný plat*** *z dôvodu osobnej a celodennej starostlivosti o dieťa* ***môže vzniknúť****,* ***úrad*** *práce, sociálnych vecí a rodiny* ***prizná preddavok*** *na rodičovský príspevok,* ***ak si*** *oprávnená osoba* ***uplatní nárok*** *na* ***ošetrovné*** *alebo na* ***služobné voľno*** *s nárokom na služobný plat. Po ukončení konania o nároku na ošetrovné alebo po rozhodnutí o poskytnutí služobného voľna, úrad rozhodne o rodičovskom príspevku podľa odsekov 1 až 3 a o povinnosti vrátiť preddavok na rodičovský príspevok alebo jeho časť.*

1. **KLIENT MÁ PRÍJEM**

* zo závislej činnosti, príjem z podnikania alebo z inej samostatnej zárobkovej činnosti, alebo je poberateľom dávky sociálneho poistenia, dôchodku starobného dôchodkového sporenia, dôchodku doplnkového dôchodkového sporenia alebo dávky sociálneho zabezpečenia
* **vypláca sa mu** **ošetrovné** alebo je mu poskytnuté **služobné voľno s nárokom na** **služobný plat** z dôvodu osobnej a celodennej starostlivosti o dieťa **v sume vyššej**, **ako je suma rodičovského príspevku** (*suma rodičovského príspevku je v súčasnosti 270 Eur alebo 370 Eur*),

**nárok na rodičovský príspevok nevzniká**, nie je preto potrebné, aby informáciu o príjme úradu klient dokladoval a nie je potrebné zaslať ani čestné vyhlásenie, ktoré je súčasťou tohto listu. Ak úrad od klienta neobdrží žiadnu informáciu, bude to považovať za skutočnosť, že je poberateľom niektorej z vyššie uvedených dávok, preto nebude vo výplate rodičovského príspevku pokračovať.

**II. KLIENT NEMÁ PRÍJEM alebo MÁ NIŽŠÍ PRÍJEM AKO JE VÝŠKA RP**

* zo závislej činnosti, príjem z podnikania alebo z inej samostatnej zárobkovej činnosti, nie je poberateľom dávky sociálneho poistenia, dôchodku starobného dôchodkového sporenia, dôchodku doplnkového dôchodkového sporenia alebo dávky sociálneho zabezpečenia **-** je potrebné túto skutočnosť uviesť v čestnom vyhlásení, ktoré je uvedené v závere tejto informácie a ktoré je potrebné doručiť úradu spôsobom uvedeným nižšie.

*Pozn.: oprávnená osoba nemá od 01.04.2020 žiaden pracovnoprávny vzťah a nie je poberateľom žiadnej z uvedených dávok.*

* **ošetrovné** alebo je poskytnuté **služobné voľno** s nárokom na služobný plat **v sume nižšej**, ako je suma rodičovského príspevku **-** dokladom je rozhodnutie o ošetrovnom, príp. iný doklad preukazujúci nárok na ošetrovné (*výplatu*), ktorý je potrebné doručiť úradu,
* **ošetrovné, o ktorom sa koná** (*nebolo vo veci nároku ešte rozhodnuté*) **-** postačuje preukázať mailovú komunikáciu so sociálnou poisťovňou o podaní žiadosti na dávku,
* **vypláca** sa alebo je poskytnuté **služobné voľno s nárokom na služobný plat** z dôvodu osobnej a celodennej starostlivosti o dieťa **-** preukazuje sa potvrdením/rozhodnutím o nároku/výplate služobného voľna s nárokom na služobný plat z dôvodu osobnej a celodennej starostlivosti o dieťa (*poskytuje Ministerstvo vnútra SR*).

**nárok na rodičovský príspevok vzniká** *(ak budú splnené všetky podmienky nároku v zmysle nariadenia)* **-** je preto potrebné, aby klient informáciu o skutočnostiach v bode II úradu zdokladoval do termínu 15.05.2020. Ak klient skutočnosti preukáže v tomto termíne, úrad poskytne rodičovský príspevok aj za mesiac apríl v máji 2020.

*Upozornenie:*

*Za príjem sa nepovažuje osobná asistencia, príspevok na opatrovanie, príspevky pre SZČO a fyzické osoby, ktoré sa poskytujú v zmysle opatrení vlády počas krízovej situácie.*

Po ukončení krízovej situácie je povinnosťou klienta preukázať relevantným dokladom tieto skutočnosti, ktoré boli dovtedy nahradené čestným vyhlásením.

Požadovaný doklad (*vrátane čestného vyhlásenia, ktoré je súčasťou tohto listu*) je možné úradu doručiť:

* poštovou prepravou na korešpondenčnú adresu úradu
* elektronicky - cez www.slovensko.sk – vyžaduje sa kvalifikovaný elektronický podpis
* e-mailom na e-mailovú adresu úradu
* osobne na úrad na vyhradené zberné miesto.

Ak sa po skončení krízovej situácie preukáže, že klient/rodič dieťaťa svojim konaním vedome spôsobil, alebo z okolností musel predpokladať, že sa vo výplate rodičovského príspevku pokračovalo v čase krízovej situácie neprávom, je povinný vrátiť rodičovský príspevok alebo vrátiť jeho časť za obdobie, počas ktorého bol vyplatený neprávom alebo vo vyššej sume ako patril.

**Výplata rodičovského príspevku trvá v zmysle nariadenia len počas krízovej situácie** a po jej skončení bude výplata automaticky ukončená, bez vydania rozhodnutia alebo písomného oznámenia o ukončení výplaty rodičovského príspevku.

**Čestné vyhlásenie**

*Vypĺňa len oprávnená osoba (rodič dieťaťa), ktorému zanikol nárok na rodičovský príspevok dovŕšením troch alebo šiestich rokov veku a ktorý* ***nemá žiaden z príjmov uvedený nižšie.***

Podpísaná/ý *(meno a priezvisko žiadateľa o rodičovský príspevok)*

......................................................................................................................................................, Dátum narodenia *(deň, mesiac, rok)* ...........................................................................................

Adresa trvalého pobytu

.......................................................................................................................................................

**týmto čestne vyhlasujem,**

že v čase uplatnenia nároku na rodičovský príspevok/pokračovania vo výplate rodičovského príspevku v súvislosti so zabezpečovaním riadnej starostlivosti o dieťa počas krízovej situácie:

meno, priezvisko dieťaťa .............................................................................................................

dátum narodenia ..........................................................................................................................

Označte uvedené možnosti podľa skutočností, ktorá sa na Vás vzťahuje (*nehodiace sa preškrtnite*):

*Príklad vypĺňania:*

*Ak nemáte príjem zo závislej činnosti, potom prečiarknite slovo „mám“: ~~mám~~/nemám príjem zo závislej činnosti*

* mám/nemám príjem zo závislej činnosti
* mám/nemám príjem z podnikania
* mám/nemám príjem z inej samostatnej zárobkovej činnosti
* som/nie som poberateľom dávky sociálneho poistenia
* som/nie som poberateľom dôchodku starobného dôchodkového sporenia
* som/nie som poberateľom dôchodku doplnkového dôchodkového sporenia
* som/nie som poberateľom dávky sociálneho zabezpečenia
* vznikol/nevznikol mi nárok na **ošetrovné**
* vypláca/nevypláca sa mi **ošetrovné**
* ošetrovné je **vyššie/nižšie** ako je výška rodičovského príspevku, ktorý som poberal pred zánikom nároku na tento príspevok
* požiadal som si o ošetrovné, ale ešte nebolo/už bolo vo veci rozhodnuté
* vypláca/nevypláca sa mi služobný plat
* prikladám/neprikladám doklady o ošetrovnom/služobnom plate

***Ak máte******niektorý z uvedených******príjmov****,* ***nie je potrebné to oznamovať*** *a toto čestné vyhlásenie považujte za bezpredmetné.*

* môžem/nemôžem z objektívnych dôvodov počas trvania krízovej situácie preukázať niektorý z uvedených príjmov:
* vznik nároku na ošetrovné, resp. výplatu ošetrovného, pretože o nároku sa ešte

nerozhodlo a vo veci sa v sociálnej poisťovni koná

* vznik nároku na služobný plat, resp. nárok na výplatu služobného platu, pretože   
   o nároku sa ešte nerozhodlo a vo veci sa na MV SR koná.

Po skončení krízovej situácie chýbajúce doklady, ktoré som nahradil/la čestným vyhlásením úradu doplním a doručím najneskôr do 30 dní od skončenia krízovej situácie.

*Upozornenie:*

* *Ak vznikol nárok na ošetrovné alebo služobný plat je potrebné túto skutočnosť preukázať dokladom (napr. rozhodnutím, potvrdením).*
* *Ak je ošetrovné alebo služobný plat nižšie ako je výška rodičovského príspevku (270 € alebo 370 €), potom je potrebné preukázať výšku týchto dávok.*
* *Ak ste si požiadali o ošetrovné alebo o služobný plat a vo veci ešte nebolo rozhodnuté, je potrebné preukázať, že ste o tieto dávky požiadali, napr. mailová komunikácia so sociálnou poisťovňou alebo s MV SR o podaní žiadosti, ktorá bola na príslušné inštitúcie zaslaná a pod.*
* *V prípade, ak nie je možné nárok na ošetrovné alebo služobný plat preukázať relevantným dokladom, túto skutočnosť môžete nahradiť čestným vyhlásením, pričom po skončení krízovej situácie ste povinný čestné vyhlásenie nahradiť požadovaným dokladom.*

Som si vedomá/ý právnych následkov plynúcich z nepravdivých údajov uvedených v tomto čestnom vyhlásení.

V .................................... dňa ................

............................................

vlastnoručný podpis

*(žiadateľa o rodičovský príspevok)*

Čestné vyhlásenie je možné úradu doručiť:

* poštovou prepravou na korešpondenčnú adresu úradu
* elektronicky - cez www.slovensko.sk - vyžaduje sa kvalifikovaný elektronický podpis
* e-mailom na e-mailovú adresu úradu
* osobne na úrad na vyhradené zberné miesto.